
Kellemes Karácsonyi Ünnepeket kívánunk községünk lakosságának!
	A mi kis falunkban egy fehér házra,
Leszállt a karácsony simogató szárnya.

Ahogy elköltik az ünnepi kalácsot,

Énekelnek egyet, így szokás ez nálunk.


Majd kopogás hallik, a szomszédok jönnek,
Szép jó estét s boldog szép ünneplést köszönnek.

                                                              (Baja Mihály)

NOVEMBERI KÉPVISELŐ-TESTÜLETI ÜLÉS

Önkormányzatunk képviselő-testülete soros ülését november 29-én tartotta. Első napirendi pontként a polgármester lejárt határidejű határozatokról és a két testületi ülés között hozott döntésekről szóló jelentését hallgatták meg a testület tagjai.
126/2012. (X.25.) sz. határozatával a képviselő-testület határozott abban, hogy a civil szervezetek részére a napközi konyha ebédlőjében évi egyszeri teremhasználatot állapít meg, a költségvetés helyzetére tekintettel az egyéb támogatásokat 2012. november 1-től megszünteti. A határozat az élelmezésvezető részére megküldésre került.
132/2012. (X.25.) sz. önkormányzati határozatában a képviselő-testület határozatot hozott arról, hogy a Békés Megyei Kormányhivatallal a járási hivatalok kialakításához kötendő megállapodást elfogadja, és megbízza a polgármestert a megállapodás aláírására. A határozat értelmében a megállapodás aláírásra került.
133/2012. (X.25.) sz. határozatával a képviselő-testület döntött a kisnyéki gyermekek utaztatásával kapcsolatosan. A határozat értelmében a szülők a döntésről tájékoztatva lettek.
136/2012. (X.25.) sz. határozatával a képviselő-testület a folyószámlahitel keret visszatöltése érdekében megbízta Mundrucz Marianna pénzügyi főelőadót, hogy mind az OTP, mind a takarékszövetkezet irányába tárgyalásokat kezdeményezzen. A határozat időközben 
okafogyottá vált, október 25-e után lett nyilvános, hogy az állam konszolidálni szeretné a pénzintézetek felé fennálló önkormányzati tartozásokat. Az OTP-vel történt egyeztetés alapján elmondható, hogy ők biztosítottnak látják a hitel visszatöltését a megadott határidőig.
137/2012. (X.25.) sz. határozatával a képviselő-testület úgy döntött, hogy a belső ellenőrzési munkák ellátását a jövőben is a Sarkad és kistérsége Többcélú Kistérségi Társulásával, illetve annak jogutódjával kívánja ellátni. A határozat a kistérség részére megküldésre került.
138/2012. (X.25.) sz. határozatával a képviselő-testület döntött az ÖNHIKI támogatás III. fordulójáról. A határozat értelmében az ÖNHIKI-s pályázat benyújtásra került.
139/2012. (X.25.) sz. határozatával a képviselő-testület hozzájárult ahhoz, hogy Ruzsa Adrienn védőnő Kötegyán község védőnői szolgálat működési engedély módosításában 2.sz. helyettesként megjelölésre kerüljön. A határozat Kötegyán Község Önkormányzata megküldésre került.
145/2012. (X.25.) sz. határozatával a képviselő-testület döntött arról, hogy a Szeghalom és Vidéke Takarékszövetkezettől 4.200.000.- Ft támogatást megelőlegező hitelt kíván felvenni, mely az általános iskola eszközbeszerzését finanszírozza, a hitel a pályázat utófinanszírozásával kiegyenlítésre fog kerülni. A határozat értelmében a hitelkérelem benyújtásra került.
147/2012. (X.25.) sz. határozatával a képviselő-testület döntött arról, hogy 2013. január 1-jétől Okány községgel nem kíván közös hivatalt létrehozni. A határozat Okány Község Önkormányzata részére megküldésre került.
148/2012. (X.25.) sz. határozatával a képviselő-testület döntött arról, hogy 2013. január 1-jétől Kötegyán községgel kíván közös hivatalt létrehozni. A határozat Kötegyán Község Önkormányzata részére megküldésre került.
A két testületi ülés között történt fontosabb események és döntések:

● 2012. október 26. – Sportcsarnok – Bemutatkozik az iskola – az előzetes tervek és döntés alapján a kétnaposra tervezett rendezvény „első napja” valósult meg, mivel az iskola építési munkái nem fejeződtek be, így a szombatra tervezett program elmaradt. A rendezvényen megjelentek az iskola 1-8. osztályos produkcióit láthatták.  

● 2012. október 30. – Kunágota: Békés-Manifest Kft. Közgyűlése. A közgyűlés a képviselő-testületek döntései alapján bővítette tagságát. Köztük felvételt nyert Sarkadkeresztúr község is. A közgyűlésen meghatározásra került a tagsági díj mértéke, melyet a testületünk korábbi ülésen már elfogadott. A közgyűlést követően – határidőn belül – a tagsági díj a Kft. részére átutalásra került.

● 2012. november 16. KNTSZ közgyűlés – Sárkeresztúr. A közgyűlésen a jövő évi költségvetési tervezet került elfogadásra, valamint szintén a jövő évre vonatkozó programok kerültek ismertetésre. Az egyik leglényegesebb a 2013. évi találkozó, mely Murakeresztúron kerül megrendezésre, társrendezőként Petrikeresztúr is szerepet vállal. A rendezvény a tervek alapján 2013. augusztus 8-9-10. kerül megrendezésre. 
● 2012. november 19. Kondoros „Belvízrendezés az élhetőbb településekért” című projekt pénzeszköz átadás-átvételi szerződésének aláírása megtörtént.

● 2012. november 22. Többcélú Kistérségi Társulási ülésen – a fő témák között szerepelt a belső ellenőrzés 2013. évi munkaterve, a 2012. III. negyed év költségvetésének elfogadása, a jövő évi költségvetési koncepció megtárgyalása, valamint a Gyerekesélyes pályázat aktualitásairól esett szó. 

A második napirend keretében a képviselő-testület megtárgyalta az önkormányzat, az Okány-Sarkadkeresztúr Általános Iskola és Óvoda 2012. I-III. negyedévi, valamint a körjegyzőség 2012. I-III. negyedévi gazdálkodásáról szóló beszámolókat. 

A képviselő-testület a beszámolókat elfogadta.
Megtárgyalta továbbá a képviselő-testület az I-III. negyedévi adóbevételi terv teljesítéséről szóló beszámolót is, melynek keretében a testület úgy határozott, hogy a hátralékkal rendelkezők részére utolsó fizetési felszólítás ügyében tegyenek lépéseket, és a nem fizető adósok tekintetében fizetési meghagyás kerüljön kivetésre. Ami azt jelenti, hogy aki a fizetési felszólítás átvételét követő 8 napon belül tartozását nem rendezi, és munkahellyel, illetve nyugdíjjal rendelkezik, az összeg letiltását kezdeményezi az önkormányzat. A gépjárműadó tartozás tekintetében pedig kezdeményezi a gépjármű forgalomból való kivonását a Sarkadi Okmányiroda felé.   

A képviselő-testület a harmadik napirend keretében megtárgyalta az önkormányzat 2013. évi költségvetési koncepcióját. A képviselő-testület a költségvetési koncepciót elfogadta azzal, hogy az előterjesztésben rögzített irányelveket kell alkalmazni a 2013. évi költségvetés készítésénél. 
A bejelentések között a képviselő-testület elfogadta az EDF-DÉMÁSZ Zrt. közvilágítási célú eszközök üzemeltetési és karbantartási szerződés-tervezetét, mely a következő 6 évre szól.
A képviselő-testület a Megyei Könyvtár által, a mozgókönyvtári ellátásra megküldött megkeresését támogatta, így a Községi Könyvtár működését 2013. január 1-től minimum napi 4 órában, a hét 5 napján biztosítja. 
A képviselő-testület ezen az ülésen kinyilvánította azon szándékát, hogy 2013. január 1-jétől az óvodát nem társulásban, hanem önállóan kívánja fenntartani. 
A képviselő-testület határozatában a rendelkezésre álló emelt méretű (lyukacsos) kisméretű tégla árát 50.- Ft/db, a normál kisméretű tégla árát 30.- Ft/db összegben határozta meg.

A képviselő-testület zárt ülés keretében döntött a Bursa Hungarica Felsőoktatási Önkormányzati Ösztöndíjpályázat elbírálásáról.
Ennek keretében községünkben 8 fő „A”, 1 fő „B” pályázatot támogat, 3.000.- Ft/fő/hó összeggel. 5 fő kérelmező pályázatát utasította el, 1 fő pályázatát pedig kizárta, mivel annak pályázata papíron nem érkezett be az önkormányzathoz a megadott pályázati határidőig. 

Hulladékgazdálkodásról
2012. november 26-án az Országgyűlés által elfogadott 2012.évi CLXXXV. Hulladékról szóló törvény arról rendelkezik, hogy 2013. január 1-től a hulladéklerakókon lerakott települési hulladék után tonnánként 3000,- Ft hulladéklerakási járulékot kell megfizetni az illetékes környezetvédelmi hatóság által megjelölt számlára illetve 100 Ft/fő/év felügyeleti díjat kell fizetni a Magyar Energia Hivatal részére. 
A törvény szintén kimondja, hogy hulladékkezelésben csak vagy állami, vagy önkormányzati szervezet működhet közre többségi tulajdonosként. Sarkadkeresztúr község önkormányzata csatlakozott a Békés-Manifest Nonprofit Kft-hez – a Békési Hulladékgyűjtő Kft-vel egyidejűleg. A törvény hatályba lépésével érvényesül az az elv, hogy a hulladékot termelő háztartás fizeti a megtermelt szemétmennyiség elszállítási díját is, mellyel kapcsolatban a fenti szervezet a jövőre vonatkozóan háztartásonként szerződést fog kötni a szemétszállítási díjra vonatkozóan. Fentiek alapján előreláthatóan a háztartásokat illetően jelen számítások szerint hozzávetőlegesen 10.000.- Ft/év összegre lehet számítani. Az újabb teher függvényében az önkormányzat a magánszemélyek kommunális adóját 7.000.- Ft-ról 4.000.- Ft-ra csökkentette 2013. január 1-től. 
ADÓSSÁGRENDEZÉS

A kormány döntött az 5000 fő alatti lélekszámú települések esetében az adósságkonszolidációról. A sajtóban és médiában megjelentek félreérthetőek, mivel az adósságrendezés nem a teljes fennálló „adósságot” jelenti az önkormányzat esetében, hanem a bankszámlaszámunkon (pénzintézeti hitel) fennálló mínuszt egyenlíti ki az állam 0 forintra. Ez számunkra nagy segítséget jelent, viszont ez nem azt jelenti, hogy az önkormányzat adóssága teljes mértékben megszűnik, ugyanis beszállítói tartozásként (fizetetlen számlák) nagysága közel 35 millió forintra rúg ki, amely a fenti program keretében nem kerül kiegyenlítésre. 
A legutolsó tájékoztatón, amelyen részt vehettünk az önkormányzat képviseletében, tájékoztatást kaptunk arra vonatkozóan, hogy a szállítói tartozásokra a benyújtott ÖNHIKI-s pályázati támogatások nyújthatnak megoldást. Esetünkben ez az összeg, ha maximálisan támogatásra kerül, 14.800.000.- Ft-ra rúg ki. A fennmaradó, közel 20 millió forint tartozásunk sorsa jelenleg kérdőjelként kezelendő, ugyanis a 2013-as évre vonatkozó költségvetési törvény kimondja, hogy az önkormányzatok esetében január 1-től csak 0-s, vagy pluszos költségvetést kell produkálni.  
KÖZÖS HIVATAL

Az új önkormányzati törvény értelmében 2013. január 1-től a 2000 fő alatti lélekszámú településeken önállóan nem működhet polgármesteri hivatal. 2012. december 31-én, a törvény erejénél fogva egyidejűleg megszűnnek a körjegyzőségek. A rendelkezések értelmében új fogalomként jelenik meg a közös önkormányzati hivatal elnevezés. Sarkadkeresztúr Község Önkormányzatának Képviselő-testülete döntött, hogy 2013. január 1-től közös önkormányzati hivatalt hoz létre Kötegyán Község Önkormányzatával, Sarkadkeresztúr község gesztorságával.  Abban az esetben, ha döntés nem születik közös hivatal létrehozását érintően, akkor Békés Megye Kormánymegbízottja dönt, hogy melyik település kivel folytatja, természetesen alárendelt szerepben. Jelenleg az egyeztető tárgyalások és megállapodások készítése folyamatban van, mivel a napokkal ezelőtt elfogadott költségvetési törvény nagyban befolyásolta a törvénytervezetben leírtakat. A törvénytervezet meghatározza, hogy 2-3 ezer (8-11 fő), 3-5 ezer (11-15 fő), 5-10 ezer, stb. lélekszámú településeken a közös önkormányzati hivatalokban hány fő köztisztviselő dolgozhat. A dolgozói létszám a törvényben lefektetett képlet alapján kerül kiszámításra, melynek értelmében Sarkadkeresztúr-Kötegyán közös hivatal esetében ez a szám 12,8 főre rúgott ki, amely sajnálatos módon a jogszabály elfogadásakor 8-11 főre lett módosítva, és természetesen ez a szám lett elfogadva az Országgyűlés által. A képlet alapján a jelenlegi létszámadat 9,46 fő a számításaink szerint.
Fontos hangsúly, hogy 2013-tól feladatalapú finanszírozásról beszélünk a költségvetés szempontjából, és itt egy újabb fontosabb tétel, a közös hivatal fenntartására kapott pénz. Ez a költségvetési törvényben 4.580 ezer forint/fő/évben került meghatározásra, mely összegnek elegendőnek kell lennie a dolgozói bérekre, járulékokra és magának, a hivatalnak a fenntartására (rezsi, papír, stb.) Értelem szerűen, ez a 4.580 ezer forintos tétel felszorozva 9,46-tal. 


Intézményünk sikerrel indulhatott a „REFERENCIA-INTÉZMÉNYEK ORSZÁGOS HÁLÓZATÁNAK KIALAKÍTÁSA ÉS FELKÉSZÍTÉSE” című pályázaton, mivel az előminősítési folyamat eljárásrendje során pozitív minősítést kapott. Így 3.000.000.- Ft vissza nem térítendő támogatást nyert.

A pályázat célja, hogy a referencia értékű működési és pedagógiai gyakorlattal rendelkező közoktatási intézmények - intézményi fejlesztési tervük alapján - felkészüljenek nevelési-oktatási gyakorlatuk továbbadására, elterjesztésére, megismertetésére, illetve ezzel segítsék más közoktatási intézmények értékelvű szakmai fejlesztő tevékenyégét.

Október 23-i megemlékezés:
A 7. és 8. osztályos tanulók emlékeztek meg az 1956-os forradalom eseményeiről:

Bemutatkozik az iskola – 2012. október 26.
„Kapkodd a lábad!”

[image: image18.jpg]


A rendszeres mozgás az egészséges életmód egyik meghatározója. Ezért újra felhívással fordultunk minden, a Sarkad Kistérségben tevékenykedő általános iskola alsó tagozatos nevelőjéhez, hogy versenyünkön vegyenek egy csapattal. Célunk, hogy a mozgás mindenki lételemévé váljon, s ezzel együtt kialakuljon a diákokban egy egészséges versenyszellem. 7 iskola jelentkezett a versenyre. A vándorkupát az idén Zsadány csapata nyerte el. A 2. helyezett Méhkerék, a 3. helyezett Sarkadkeresztúr lett. Gratulálunk a csapatoknak! 
Köszönjük a támogatást a Szabad Generáció Alapítványnak.

Iskolaátadás:
 2012. november 22-én átadásra került az új számítástechnika tanterem és teljesen birtokba vettük a kívül-belül felújított épületeteket.

Advent:

Az első adventi gyertyagyújtásra az 5. osztályos tanulók készültek:

Az egészséges életmód hete keretében az alsós tanulók a helyes fogápolásról, a felsősök a személyi higiéniáról hallgathattak meg 1-1 előadást a Békés Megyei Kormányhivatal Népegészségügyi Szakigazgatási Szerve szervezésében.
Adventre újra áll a betlehemi jászol iskolánkban, ami idén kibővült a három király alakjával.  A jászol mellé fenyőfát is állítottunk. Ezúton mondunk köszönetet Nagyné Bondár Anikónak, Papp Károlynak, Zsoldos Zoltánnak, Tóth Lászlónak, Kónya Csabának és a Kucsera családnak a fenyőfáért.

[image: image22.png]



MIKULÁS:
Az idén is ellátogatott a gyerekekhez a Mikulás. Szaloncukrot ajándékozott mindenkinek. Voltak olyan osztályok, ahol a gyerekek ajándékozták meg őt.

[image: image23.wmf]
Pillanatkép az első havazásról:

Október végén az óvodában is készültünk halloween-re: töklámpásokat, tök-pókokat, tökvicsorit készítettünk a gyerekekkel.

November 14-én a nagyokkal, Volán busszal ellátogattunk a Hüllő és kisállat kiállításra, Sarkadra, ahol különféle egzotikus állatokkal ismerkedtek meg a gyerekek. Voltak különféle teknősök, kígyók, rágcsálók, bogarak, sőt még krokodil is. Nagy élmény volt minden gyerek számára.
A hónap végén már a Télapóra készültünk: a csoportszobákat feldíszítettük, dekorációkat, adventi koszorút és naptárt készítettünk, és természetesen télapós verseket és dalokat is tanultunk, hogy méltó módon tudjuk köszönteni a Mikulást, ha jön az óvodába. 

Megkezdődött az advent, így meggyújtottuk az első adventi gyertyát is.
December 6-án megérkezett a Télapó. A Szülői Munkaközösség által összeállított egységes csomagot kaptak a gyerekek, és néhány játék is került a Télapó puttonyába a gyerekek nagy örömére a „Törpicur” Alapítvány jóvoltából. Ezúton is szeretnénk megköszönni Farkas György szülőnek, hogy vállalta a Télapó szerepét. Köszönetet mondunk a Nyugdíjasok Érdekvédelmi Egyesülete vezetőségének, amiért meglepték a gyerekeket egy láda gyümölccsel és 4 liter üdítővel. Köszönetünket fejezzük ki Gurzó Gábor vállalkozónak a gyerekek számára felajánlott két csomag szaloncukorért.
Ezúton szeretnénk köszönetet mondani a Román és a Szlovák Nemzetiségi Önkormányzat, hogy karácsonyra meglepték a gyerekeket. A Román Nemzetiségi Önkormányzattól 5 kg szaloncukrot, a Szlovák Nemzetiségi Önkormányzattól pedig 10.000.- Ft-ot kaptunk játékvásárlásra.
Békés, meghitt karácsonyi ünnepeket és boldog újévet kívánunk!

December 12-én és 13-án, a hagyományokhoz híven, most is megrendeztük az Adventi játszóházat a szülők részvételével a Községi könyvtárban. Asztali és karácsonyfadíszeket készítettek a gyerekek anyával, apával, nagymamával. Mindenki lelkesen, örömmel készítette a kis ajándékát, amit haza vihetett.

A Községi Könyvtár – hasonlóan az elmúlt évekhez – idén is pályázatot nyújtott be a Kölcsey Ferenc Alapítványhoz. A pályázat a testvértelepülés közötti kulturális kapcsolatok szorosabbá tételét hivatott erősíteni. A pályázat sikeres elbírálásnak köszönhetően településünk könyvtára 150.000 Ft értékben ajándékozhat Apátkeresztúr könyvtárának értékes tartalmú magyar nyelvű könyvcsomagot, a gyermek, ifjúsági valamint felnőtt irodalom gazdagítására. A könyvek beszerzése megtörtént, az elnyert összegből 64 darab új könyvet vásároltunk. 
Kiállítás             
 „A művészet varázs,mely átalakít. 

A könnycseppet persze gyöngyszemmé nem,

az embert emberebbé azonban igen.

 A Községi Könyvtárban Tapasztó Mihály és Tapasztó Mihályné festmény, Tapasztó Beáta grafika kiállítása látható 2012. december végéig. 

Minden érdeklődőt szeretettel várunk!
Véradás
„Mi az a pár csepp vér? Neked szinte semmi!
De másnak e néhány csepp az életet jelenti.
Kevésből lesz sok, sokból tenger,

A tengernyi vérrel már segíthet az ember.”                                                                                            (Náhóczki János: Ember vagy!)

2012. december 4-én, kedden a Községi Könyvtárban megtartott véradáson 29 fő vett részt.

Köszönjük véradóink önzetlen segítségét. 2012-ben kitüntetett véradók: Czégény Attila 10x, Kovács Krisztina 10x, Patkás Istvánné 10x, Törő Tibor 10x, Török Sándorné 10x, Baráth Imre 20x, Nagy János 20x, Oláh Viktor 20x, Czeglédi Ferencné 30x, Debreczeniné Germán Ilona 30x, Farkas György 40x, Dézsi Antal 60x, Károlyi János 70x, Szitás Antal 70x, Pribék József 80x, Baracsi Gábor 100x.
A kitüntetett véradóknak szívből gratulálunk, jó egészséget és minden jót kívánunk. 

A Családháló.hu pályázatot hirdetett közösségi helyek , közösségek számára Családháló.pont cím elnyerésére és Babasarok  kialakítására.  A Községi Könyvtár megméretteti magát,  a pályázat befogadásra került. Pályázatok eredményéről a résztvevőket december 15-ig kapnak értesítést.

                  Kedves Olvasóik, Kedves Látogatók!

Békés, boldog karácsonyi ünnepeket, sikerekben gazdag eredményes új évet kívánnak a Községi Könyvtár dolgozói.

   „Minden szívből szóló karácsonyi énekben.

                   A kandalló ropogásában és melegében,

               az ünnepi ebéd közben,

              a beszélgetésben és nevetésben,

                              minden képeslapban amit egy barát, 
                                         vagy család küldött.

              Minden, amit ebből meghallunk,

              és ami elgondolkodtat bennünket,

                az maga a szeretet.”

                                     (Noreen Braman)
Nyugdíjasok Érdekvédelmi Egyesülete
Nagy tisztelettel és szeretettel szeretném megköszönni a Nyugdíjasok Érdekvédelmi Egyesület Vezetősége és tagjai nevében a következő személyeknek a 2012. évi támogatást:

A Gyulai Időskorúak Alapítvány vezetőjének Krisztován Sándornak és kollektívájának, Szappanos Jánosnak, Germán Jánosnak, Dr. Németh Máriának, Péter Sándornak, Adok Katalinnak, Gurzó Gábornak, a Sarkadi Tejkuckó üzemeltetőjének Varga Bettynek, és a felsorolt személyek párjaiknak, és családjaiknak. 

Egyben kívánunk Áldott Békés Karácsonyi Ünnepeket és Eredményekben Gazdag Boldog Újévet.
Legyen veled Karácsony Angyala,

 legyen áldás és ünnep az Ünnep,

 szeretet simítsa lelkedet,

 mikor a csengők megcsendülnek.
Tisztelettel:

          Nyugdíjasok Érdekvédelmi Egyesület tagjai
S P O R T

Szeretnénk köszönetet mondani mindenkinek, aki bármilyen formában támogatott bennünket a Jótékonysági Bálon. Aki szeretne ezután is  bármikor támogathat bennünket a 53600051-10077678 Sarkadkeresztúri Sportegyesület számlaszámon!

Támogatóink névsora: Nagy Szabolcs, Nagyné Bondár Anikó, Bondár Imréné, Nagy Józsefné, Bondár Attila és családja, Újkígyósi Sütőipari Bt, Veres Hentes Vésztő, Gulyás Andrea, Kocinszki Ilona, Germán János, Szabad Generáció Alapítvány, Sarkadkeresztúrról Elszármazottak Alapítványa, Ilyésné Kónya Magdolna, Kóráné Patkás Katalin, Czégény Attila, Szűcs Ferenc, Diósiné Pirike és a Konyha dolgozói, Kiss Zoltán, Kocsis Zoltán, Puskás István és felesége, Nagy Julianna, Dobi Imre, Ilyés Józsefné, Puskás Sándor, Ilyés Sándor, Tokai Gábor, Kóra Lala, Károlyi Mihályné, Orodán Istvánné, Agócs Mónika, Nagy Mihály, Hegedűs Attila, Nagyné Zsoldos Mária, Gurzó Gábor, Román Nemzeti Önkormányzat, Zsoldos Zoltán, Csávás Lajos és felesége, id Csávás Lajos és felesége, Horváth István. Sarkadkeresztúri Polgármesteri Hivatal, Rostásné Szitás Hajnalka, Puskás Sándor (Csika), felesége és Fiai, Bondár Sándorné, Nyugdíjasok Érdekvédelmi Szervezete, Kónya Klára és csapata, Sztojka Tibor és Attila, Molnár Gyula, Ungor Imre és párja Erika, Rostás József (Csömi), Szitás Antalné, Bakucz Péter. Köszönjük mindenkinek, aki támogatói jegyet vett, tombola felajánlást hozott vagy tombolát vásárolt! Itt szeretnénk elnézést kérni, ha valakit kihagytunk! Szeretnénk megköszönni a szurkolóinknak az egész éves támogatást, nagyon sokat jelent nekünk, reméljük jövőre még többen leszünk, hisz az egyesület a falué és csak akkor tud működni, ha mi, a falu lakói támogatjuk! Szeretnénk mindenkinek Nagyon Boldog Békés Karácsonyi Ünnepeket és Boldog Új Évet Kívánni!

A Sarkadkeresztúri Sportegyesület Vezetősége és összes Tagja!

EU ÉLELMISZERCSOMAG
Értesítjük a lakosságot, hogy mindenki részére

2012. december 20-án, csütörtökön

délelőtt 8.00 – 15.00 óráig

a Vörösmarty út 29. sz. alatt (volt óvoda)

a Magyar Élelmiszerbank Egyesület által adományozott élelmiszercsomagot osztunk.

Pótosztás nem lesz!

Azon megjelentek, akik személyesen veszik át adományukat, az önkormányzat jóvoltából megvendégelésre kerülnek,

kalács-tea-forraltbor formájában.

Békés Megyei Kormányhivatal felhívása
Értékes befektetés a jövőbe: páratlan képzési lehetőségek tanulni vágyóknak

A magyar kormány csaknem teljes állami támogatású, példa nélküli kedvezményes felnőttképzési programja keretében 100.000 felnőtt vehet részt idegen nyelvi és informatikai képzéseken. Különös figyelmet kapnak a munkanélküliek, a kismamák, a hátrányos helyzetű térségekben élők és a 45 év felettiek.

– A magyar kormány régen felismerte azt, hogy hazánk boldogulásának záloga a felnőtt lakosság elhelyezkedési esélyeinek növelése – tájékoztatott Erdős Norbert országgyűlési képviselő, a Békés Megyei Kormányhivatal kormánymegbízottja. –  Dolgozni ugyanakkor korszerű ismeretek birtokában lehet. Ennek része az is, hogy a munkavállalók digitális ismeretekkel és idegen nyelvi tudással is rendelkezzenek. A magyar kormány által most útjára indított program azt tűzte zászlajára, hogy az érdeklődők az élethosszig tartó tanuláshoz szükséges kulcskompetenciákat, köztük az idegen nyelvi és a digitális kompetenciákat megszerezzék. A kormány célja, hogy a tanulási hajlandóság növekedjen a felnőtt lakosság körében és az alacsony foglalkoztatási szint emelkedjen. A magyar kormány azt szeretné elérni, hogy legalább 100.000 fő csatlakozzon a képzési programokba. A projekt keretében idegen nyelvi és informatikai képzésekre lehet jelentkezni. Ezeken részt vehet minden  18. életévét betöltött felnőtt, aki nem áll középiskolával, felsőoktatási intézménnyel tanulói vagy hallgatói jogviszonyban (kivételt képeznek a költségtérítéses képzésben résztvevők). A projekt kiemelten kezeli a hátrányos helyzetű térségekben élőket, a munkanélkülieket, a kismamának és a 45 év felettieket, felső korhatár nélkül. A projekt keretében elnyerhető támogatás maximális összege 90.000 Ft. A képzésben résztvevők csekély önrészt fizetnek. Az önrész mértéke a hátrányos térségekben élők esetében a képzési díj összegének  legalább 2%-a, más esetben legalább 5%-a. A képzésben résztvevők jelen képzési program megvalósításával egyidejűleg nem vehetnek részt más hazai és/vagy európai uniós forrásból támogatott idegen nyelvi és/vagy informatikai képzésben. A támogatás a 2012. december 1-jétől induló és 2014. augusztus 31-éig befejezett képzéseken résztvevő magánszemélyeknek adható. A program keretében olyan élő idegen nyelvi és informatikai képzéseken lehet részt venni, melyeket a projektbe befogadott akkreditált képző intézmények hirdetnek meg. Idegen nyelvből legfeljebb B2 szint megszerzése támogatható.  Az IKT 0-1 képzést azoknak hirdetik meg 20-30 órában, akik most kezdenek ismerkedni az informatika és a számítógép világával. A többi informatikai képzés keretében alap és középfokú felhasználói ismereteket lehet szerezni. A TÁMOP 2.1.2. program eredményes megvalósításához 12,4 milliárd Ft Európai Uniós támogatás áll rendelkezésre. A jelentkezés módjáról, a programról további tájékoztatás olvasható az alábbi honlapokon: 

http://www.kormany.hu/hu/kozigazgatasi-es-igazsagugyi-miniszterium/hirek/szazezren-kaphatnak-tamogatast-informatikai-es-nyelvi-kepzesekhez., és www.tudasodajovod.hu.
LAKOSSÁGI FELHÍVÁS

Sarkadkeresztúr Község Önkormányzata és a Békés Megyei Katasztrófavédelmi Igazgatóság Sarkadi Katasztrófavédelmi Őrse tájékoztatja Önöket a magatartási szabályokról, melyek a rendkívüli téli időjárási viszonyok közepette alkalmazandók:

A lakóhelyi környezet védelméről szóló rendelet alapján mindenki köteles a tulajdonában lévő ingatlan előtti járdaszakaszt tisztán tartani. 

A téli időszakban célszerű elegendő fűtőanyagról gondoskodni.

Amennyiben hosszabb útnak indulnak – az ÚTINFORM-tól kért tájékoztatás függvényében – kérjük vigyenek magukkal élelmiszert, ivóvizet, meleg folyadékot és meleg ruházatot.
ÚTINFORM telefonszámok:

országos viszonylatban: 06-1/3362-400 (automata)

megyei viszonylatban: 06-66/819-370, 06-66/819-650

Amennyiben az utazók közül többen rendelkeznek mobiltelefonnal, kérjük, hogy csak az egyikük tartsa azt bekapcsolva.

Mindig vigyenek magukkal a gépjármű önmentéséhez használható hóeltakarító eszközöket, a gépjármű vontatásához alkalmas kötelet, rögzítő eszközöket.

Végül. megfontoltan válasszák ki a jégen való tartózkodás helyét, hiszen az álló- és folyóvizek jégtakaróján végzett sportok könnyen válhatnak veszélyessé, ha a jégréteg nem kellő vastagságú.

Konyha nyitva tartása decemberi hónapban:

2012.

december 17. 
december 22.(szombat)

       december 27- december 29.(szombat)

2013-ban első főzési nap: 2013. január 02. (szerda)

Boldog karácsonyi ünnepeket és eredményes új évet kíván a Községi  Önkormányzat Napközi konyhájának dolgozói nevében
Diósi Károlyné élelmezésvezető

ANYAKÖNYVI HÍREK

Születések: Kiss Norbert és Vascsicsák Erika fia Zente, Petri György és Kiss Judit lánya Mirjam, Gyarmati Péter és Piriczky Emese fia Péter Dominik, Szakos Ferenc és Baracsi Katalin fia Zalán.
A szülőknek gratulálunk, sok boldogságot kívánunk gyermekeik felneveléséhez.

Halálesetek: Fazekas Béláné (Germán Mária 1943), Szabó Kálmánné (Sebestyén Margit 1933).

Nehéz a búcsú, de a gondozott sírok mutatják, hogy halottaink emléke szívünkben él tovább. A Képviselő-testület őszinte részvétét fejezi ki az elhunyt hozzátartozóinak.                                

Orodán István Sarkadkeresztúr, Arany János 15. szám alatti lakos 
2012. december 25-én ünnepli

80. 

születésnapját és névnapját.
Apu: Te, aki a múltban

sok mindent megéltél,

 fiatalságodról és háborúról

nekünk sokat meséltél.
Te, aki, minket felneveltél

két gyermeket,

 sok munkával biztosítva

számukra a jobb életet.

 Te, kinek három unokája

és két dédunokája van,

 az ő szeretetük éltet,

 és tart mindig boldogan.

 Mi, aki szeretünk és

szívből köszöntünk Téged,

 csak azt kívánjuk Neked: 
Még sok szép évet élj meg! Ezért kérjük a Jó Istent, hogy még nagyon sokáig éltessen: Fiad Pista, Leányod Irén, menyed Klári, vejed Laci, Unokáid, Pisti és Csilla, Erika és Csabi, Lackó és Éva, Dédunokáid: Pistike és Dávidka, és az egész család.

„Sorsuk egybeforr,

együtt megyünk tovább,

az élet viharában Te vigyázol rám.

Köszönöm, hogy szeretsz,

s hogy hiszel nekem,

hogy megosztod az életed velem”

                                                (Vörösmarty Mihály)

1962. szeptember 29-én kötött házasságot
HEGEDŰS SÁNDOR

és

ÓNODI LENKE
50. házassági évfordulójuk alkalmából gyermekeik meglepték szüleiket Medgyesegyházán, a fiuk vendéglőjében egy ebéddel, ahol a rokonsággal együtt gratuláltak nekik. Három unokájuk verssel köszöntötte őket. Külön nagy meglepetést szerzett unokájuk, Kitti, aki néptánccsoportjával színvonalas műsort adott elő nagyszülei tiszteletére.

Az 50. évforduló alkalmából szeretettel köszöntik őket gyermekeik: Sándor, felesége Ildikó, Adrienn, férje Ferenc és három unokájuk: Kitti, Patrícia és Dávid. 
Szüleik megköszönik gyermekeiknek ezt a felejthetetlen napot és mindazoknak, akik ezen a szép napon osztoztak örömükben. 

AZ ÉV AJÁNLATA

56 CSATORNA  A KÁBELTÉVÉN!

TERVEZETT CSATORNA KÍNÁLAT
2012. DECEMBER

1. CSOMAG: 1.600 Ft/hó

M1, M2, DUNA, DUNA WORLD, BÉKÉS TV, CSABA TV, PAX, RTL KLUB, TV2, VIASAT 3, HÍR TV, ATV, FILM +, COOL, PAPRIKA, STORY 4, DIGI SPORT 1, MUSIC MIX, MINIMAX/ANIMAX, EXPLORER, DIGI FILM

2. CSOMAG (Az 1. csomagot is tartalmazza): 3.300 Ft/hó

FEM 3, PRO 4, VIASAT 6, PRIZMA, UNIVERSAL, FILM CAFE, AXN, STORY 5, ECHO, DIGI SPORT 2, PECA VADÁSZ, MUSIC CHANNEL, H!T MUSIC, DISCOVERY SCIENCE, TRAVEL, DISCOVERY WORLD, VIASAT NATURE, NATIONAL GEOGRAPHIC, NATIONAL GEOGRAPHIC WILD, ANIMAL PLANET,  VIASAT HISTORY, ZONE REALITY, TLC,  I.D. INVESTIGATION DISCOVERY, EUROSPORT 1-2, NÓTA, DUCK, BOOMERANG, CARTOON NETWORK, DISNEY, SPEKTRUM

3. CSOMAG (Az 1- 2. csomagot is tartalmazza):  3.800 Ft/hó

· SPORT 1, SPORT 2, RTL  (NÉMET), SUPER TV2

DIGITÁLIS ÉS HD CSATORNÁK

Várhatóan 2013. közepétől!

 Az arra alkalmas modern készülékeken ezek a csatornák digitálisan – és amelynek létezik ilyen változata - HD felbontásban is foghatók lesznek. Ezért a szolgáltatásért nem kell majd külön fizetni.
INTERNET

 5 Mbps 
     3650 Ft,        10 Mbps
      5400 Ft
Nincs hűségnyilatkozat, kötbér. Nincsenek rejtett költségek, apró betűs feltételek. Bármikor lemondható, szüneteltethető, változtatható. Gyors és ingyenes hibaelhárítás. Helyben van, könnyen elérhető.
Megrendelés és további információ: 

Jel-Kép CATV Bt. tel.: 427-353, 
70/511-3330 
e-mail: remete@jel-kep.hu

Tisztelt Keresztúriak!
Sajnálattal közlöm Önökkel, hogy 2013. január 1. napjától nem dolgozom tovább az önkormányzatnál. Eddigi türelmüket és megértésüket köszönöm! Kívánok mindannyiójuknak jó erőt, egészséget és boldog újévet.










Ilyés Sándor körjegyző 




Az igazi ünnep

A téli ünnepi szokások a századok során sokat változtak, de az ajándékozás szokása megmaradt. Karácsonyi fények gyúlnak a fenyőfákon, és az öröm az ajándékozásban is megnyilvánul. Sohasem az ajándék értéke a fontos, hanem a szándék, a figyelmesség, amellyel adják.
Az ajándékozás lényege, hogy gondolunk valakire, örömet akarunk neki szerezni, készülünk rá. Szentestén véget ér karácsony böjtje, és az ünnep fénypontja a karácsonyi lakoma. Az ünnepi asztalnál nem az a lényeg, milyen értékes étkészletet veszünk elő, hanem hogy a hétköznapoktól eltérően az ünnep jellegének megfelelő ételekkel, virággal, gyertyával vidámítsuk az asztalt és magunkat. 

A szeretet ünnepén elfelejtjük mindazt a sok fáradozást, amit az ünnepre való készülődés okozott. A fenyőillatú meleg szobában örülünk egymásnak, az ünnepnek, az ajándékoknak. A nagy rohanásban megállunk egy percre, és egymásra figyelünk. Jó érzés, ha békében, szeretetben együtt a család.
Boldog Karácsonyt!
	Itt állunk az újesztendő piros hajnalánál,

Vajon együtt leszünk még az alkonyatnál?
Ebben az újévben merre vezet életünknek útja,
Tövisek közt, vagy virágok közt, csak az Isten tudja.
Ő vezessen igaz úton minden egyes léptet,
Őrizze meg bútól, bajtól ezt a kicsiny fészket!
Adjon Isten mindnyájunknak víg kacagást, csengőt,
Adjon Isten mindnyájunknak boldog újesztendőt!"
BOLDOG ÚJ ÉVET!
2013.

SZECHENYI TERV TAMOP-3.1.7-11/2-2011-0445
"AJANLJUK MAGUNKAT!"

Az Eurdpai Unid és a Magyar Allam altal nydjtott tdmogatas 6sszege:

3000000 FT

Kivitelezés ideje: 2012. 06. 01 - 2013. 03. 31.

Kedvezményezett: Okany-Sarkadkeresztur Altalanos Iskola és Ovoda
Sarkadkereszturi Tagintézmény

Nemzeti Fejlesztési Ugynokség ] y .
www.ujszechenyiterv.gov.hu MAGYARORSZAG MEGUJUL
06 40 638 638 I

A projekt az Europai Unio tamogatasaval, az Europai
Szocialis Alap tarsfinanszirozasaval valosul meg.







